Kiilkaar

Kiilkaar on kaaretüüp, mis koosneb kahest konkaav-konveksse kujuga s-kurvist, arvestades nende suunda kaarte lähtepunktidest. Seda võib ligikaudselt kirjeldada kui järsult väljavenitatud tipuga teravkaart. Esineb India ja islami arhitektuuris ning Venemaa 16.–17. sajandi arhitektuuris, samuti Lääne-Euroopa hilisgootikas, kust võib leida kiilkaarekujulisi ehisviile, uksesilluseid ning uksesilluste ornamente, kiilkaararkaade jm. Eesti arhitektuurist leiab kiilkaare laiema ja lamedama vormi, nn eesliselgkaare Oleviste kiriku seinalt Hans Pawelsi kenotaafi kujunduses ja mõnel siseportaalil Tallinna 15. sajandi majades, samuti näeb slaavipärast kiilkaart õigeusukirikute puidust ikonostaaside kujunduses. Kiilkaart või üht kiilkaare tüüpi on eestikeelses kirjanduses nimetatud ka eesliselgkaareks. See on otsetõlge saksakeelsest sõnast Eselsrücken, nimetus ilmub saksakeelsesse arhitektuurikirjandusse 19. sajandi keskpaigas. Eesliselgkaareks on nimetatud laiemat ja lamedamat kiilkaart, selle kohta on eesti keeles olemas ka nimetus roodkaar. Hubert Matve kasutab oma raamatus "Ehitus läbi aegade" sõna kiilkaar hoopis kiilkividest laotud ümarkaare kohta. Kiilkaar konstrueeritakse lähtudes neljast ringjoonest, millest kahe alumise keskpunktid jäävad ava sisse (kaare konveksne lõik) ja ülemised avast väljapoole (kaare konkaavne lõik). Konkaavse kõveruse tõttu kaare ülemises osas pole mõeldav seda kaart kasutada suurt konstruktsioonilist raskust kandva ehitusosana, vaid puhtalt kaunistuseesmärgiga, näiteks levinud kombinatsioon on kiilkaare kujuline raamistus kandilise või ümara ukseava ümber. Kiilkaar; konstruktsioonikäik A Kiilkaar; konstruktsioonikäik B Bedsa koobastempli eeskoda, 1.-2. sajand, Pune, Maharashtra 2. sajandist pärineva Ajanta koobastempli sissepääs, Aurangabad, Maharashtra Mošee seinanišš 15. sajandist, Bara Gumbad, Lodhi, Delhi Kaar Dilawar Khani mošees 15. sajandist, Mandu, Madhya Pradesh Kahest viiluna seatud konsoolist ehitatud kiilkaar, Kilfane kirik, 13. sajand, Thomastown, Kilkenny, Iirimaa Konsoolidele toetuvate kiilkaartega mašikulii, Porte de la Craffe 14. sajandist, Nancy, Lotring, Prantsusmaa Santa Isabel la Real kloostri portaal, 15.-16. sajandi vahetus, Granada Püha Nikolause kiriku lääneuks, Ashill, Norfolk Harlaxtoni Maarja ja Peetruse kiriku lõunaeeskoja aken, 15./19. sajand (taastatud), Lincolnshire Kiilkaare kujuline ehisviil Suure Rannavärava reljeefil Tallinnas, 15. sajand Eesliselgkaarekujulised petiknišid viilukaunistusena 16. sajandi tellishoonel, Ulm, Baden-Württemberg 17.-18. sajandi Świdnica kiriku (Kościół Pokoju) lääneuks, Alam-Sileesia, Poola Pühakute reljeefkujud kiilkaartega petikarkaadis, Jurjev-Polski Püha Georgi katedraal Eeskoja kiilkaarekujuline viil, Jurjev-Polski Püha Georgi katedraal Kiilkaarega astmikportaal ja torni ümbritsevad kokošnikud Moskva Androniku kloostri Kristuse Kätetatehtud Pühakuju katedraalis Kiilkaarekujulised zakomarad. Vladimiri Jumalaema Uinumise klooster, nn "Vürstinna klooster" https://fr.wikisource.org/wiki/Dictionnaire_raisonn%C3%A9_de_l%E2%80%99architecture_fran%C3%A7aise_du_XIe_au_XVIe_si%C3%A8cle/Accolade https://register.muinas.ee/public.php?menuID=monument&action=view&id=1318 https://register.muinas.ee/public.php?menuID=monument&action=view&id=30722 http://www.rdklabor.de/wiki/Eselsr%C3%BCcken Kunstiajaloo oskussõnastik, 1927 Pildid: valik 15.-16. sajandi hilisgooti kiilkaarportaale Saksamaalt